Γεώργιος Βαρβούτης

Ο Γεώργιος Βαρβούτης του Κωνσταντίνου (26 Νοεμβρίου 1895 - 1975) ήταν Έλληνας δικηγόρος και πολιτικός. Υπηρέτησε ως βουλευτής Κοζάνης.

 Βιογραφία 
Γεννήθηκε στην Κοζάνη το 1895 και σπούδασε Νομικά στο Πανεπιστήμιο των Αθηνών.Ελληνικόν Who's who, Εκδοτικός Οργανισμός Ελληνικών Who's Who, 1965, σελ. 57.

Εξελέγη πληρεξούσιος (βουλευτής) Κοζάνης για πρώτη φορά στις εκλογές του 1920 με τους ανεξάρτητους του Γεωργίου Μπούσιου (αντιβενιζελικός).Παγκόσμιο Βιογραφικό Λεξικό, τ. 2, Εκδοτική Αθηνών, Αθήνα 1988.Γιάννης Γκλαβίνας, Εκλογικές αναμετρήσεις στην Κοζάνη την περίοδο του Εθνικού Διχασμού 1915-1920: κόμματα, υποψήφιοι και εκλογικές συμπεριφορές, σελ. 465 Στη συνέχεια επανεξελέγη με το Κόμμα Ελευθεροφρόνων στις εκλογές του 1926 και με το με το Κόμμα Φιλελευθέρων στις εκλογές του 1932, του 1933 και του 1936.Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 23, αρ. 41).

Αργότερα εξελέγη ξανά βουλευτής Κοζάνης με το κόμμα των Φιλελευθέρων το 1946 και  το 1951  και ως ανεξάρτητος το 1956.

Υπηρέτησε ως υπουργός Εθνικής Οικονομίας στην κυβέρνηση Σοφούλη από τις 7 Σεπτεμβρίου 1947 ως τις 7 Μαΐου 1948 και ως υπουργός Άνευ Χαρτοφυλακίου στην κυβέρνηση Πλαστήρα από τις 27 Οκτωβρίου 1951 ως τις 11 Οκτωβρίου 1952, οπότε η κυβέρνηση παραιτήθηκε.

Ήταν παντρεμένος με τη Λουίζα Μακρή και απέκτησαν 2 παιδιά.

 Παραπομπές 

Εξωτερικοί σύνδεσμοι
Γεώργιος Βαρβούτης στον Πανδέκτη, του Εθνικού Ιδρύματος Ερευνών.

Κατηγορία:Βουλευτές Κοζάνης
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Άνευ Χαρτοφυλακίου
Κατηγορία:Βενιζελισμός